Antsla raudteejaam

Antsla raudteejaam on raudteejaam Võru maakonnas Antsla linnas.

Läbi Antsla kulgeb laiarööpmeline Valga–Petseri raudteelõik, mis valmis 1889. aastal osana Riia-Pihkva-Peterburi raudteest. Reisirongiliiklus läbi Antsla lõpetati 2001. aastal.

Jaamas asub lisaks peateele veel kolm kõrvalteed, kuus pööret, laadimisplats ning võimalik on ka kaupu rongidele ja neilt maha laadida.Antsla jaama tehnokorraldusakt; AS Eesti Raudtee

Jaamahoone ees asub Raudteejaama ring, kuhu äärde jääb ühtlasi Antsla bussipeatus.

Ajalugu
pisi|vasakul|Antsla jaam ja jaamahoone tõenäoliselt 1920. aastate lõpul
Valmimise ajal jäi jaam Urvaste kihelkonda Vana-Antsla mõisa maadele. 

Reisirongid sõitsid läbi Antsla (liinil Valga–Veski) kuni 2001. aasta märtsini.
Antsla raudteejaamale eelnes sellel liinil Valga poolt tulles Anne raudteepeatus ja järgnes Vaabina raudteepeatus.VALGA - PETSERI - IRBOSKA; Eesti Raudteeajaloo Selts 
Praegu kasutatakse raudteed ja jaama ainult kaubaveoks."Raudtee, kus inimeste asemel veetakse puid". Maaleht, 11. aprill 2015 

2014. ja 2015. aasta augustis oli Antslas toimuva Hauka laada korraldajatel koostöös Elroniga plaan käivitada ajutine Valga–Antsla reisirongiliin, mis Tehnilise Järelevalve Ameti keelu tõttu (viidates nõuetekohase perrooni puudumisele) siiski ei teostunud."Hauka laat toob seekord suve". Võrumaa Teataja, 6. august 2015"Antslas elab unistus rongist ja kolmest tornist" – Lõuna-Eesti Postimees, nr. 139, 29 november 2019. DIGAR

Kaks madalat perrooni lammutati 2016. aastal.AS Eesti Raudtee mitteavalikud andmed

Jaamahoone
pisi|Jaamahoone 2019. aastal
Antsla jaama peahoone valmis 1889. aastal. Kroonuhistoritsistlikus stiilis hoone liigitus Vene keisririigi süsteemis V klassi ning ehitati tüüpprojekti järgi analoogselt Karula, Puka, Petseri jm jaamade hoonetega. Neid iseloomustab lihtne sümmeetriline külgfassaad ning madala kalde ja laia räästaga poolkelpkatus, on märgatav ka rõhutatud keskrisaliit, mis paiknes kohakuti ootesaaliga.

Alates 2000. aastate algusest seisab vaksalihoone kasutuseta ja on halvas seisukorras. 2004. aastal müüdi hoone eraomandusse."Mis on saanud endistest raudteejaamadest ja -peatustest" – Wõrumaa Teataja, nr. 83, 28 juuli 2009. DIGAR 
Hiljutise fassaadiremondi käigus eemaldati kogu algne laudis ning asendati lihtsa rõhtlaudisega.Antsla raudteejaam • XX sajandi arhitektuur • Kultuurimälestiste riiklik register

2025. aasta juulis toimus jaamahoones tulekahju."VIDEO | Antslas süttis põlema ajalooline raudteejaama hoone" Delfi, 10. juuli 2025"Tulekahjust räsitud Antsla jaamahoone omanik: usun, et tegu oli süütamisega" Delfi, 11. juuli 2025

Pilte

Vaata ka
 Pihkva–Riia raudtee
 Valga–Koidula raudteelõik
 Eesti raudteetransport

Viited

Välislingid

 "Võru ja Antsla lähiaastail reisirongiühendust ei saa"; Tartu Postimees, 1. september 2011
 "Riigikogulane vastab Võru–Valga raudteeliini kohta"; Võrumaa Teataja, 17. november 2011
 "Koidula–Võru–Valga reisirong jääb lähiaastatel tulemata"; Võrumaa Teataja, 8. august 2013
 Relsiralli 2004: Piusa–Võru–Antsla–Valga–Elva–Tartu
 Infot jaama kohta; fotod (vene keeles)



Kategooria:Antsla
Kategooria:Pihkva–Riia raudtee
Kategooria:Eesti raudteejaamad